Ekstremvêret Mona

Mona var eit ekstremvêr som råka Helgeland, Saltfjellet, Salten og Lofoten søndag den 11. desember 2005. Meteorologisk institutt sendte ut ekstremvarsel der dei varsla full storm mellom sørvest og nordvest. Ekstremvarselet gjaldt ikkje for Lofoten, sjølv om det òg her var varsla kraftig vind. I tillegg var det venta store nedbørsmengder med 50 mm på 24 timar.

Årsaka til uvêret var ein kraftig ekstratropisk syklon i Norskehavet. 

 Verknader 
Uvêret vart ikkje så kraftig så venta, men skapte likevel særs vanskelege køyreforhold med særs glatte vegar, mykje vatn i vegbanen, og dette i kombinasjon med kraftig vind. Som følgje av dette vart E6 over Saltfjellet stengd, medan fleire vogntog køyrde av vegen. Fleire ferjsamband vart stengde. 

I Bodø velta eit stillas og uvêret gjorde materielle skadar på ein bil og eit hus. Her sleit òg ei flytebrygge seg med 15-20 båtar, og indre hamn i Bodø vart stengd. I tillegg skapte uvêret store forseinkingar i flytrafikken ved Bodø lufthamn. Elles i Bodø fekk politet inn meldingar om 20 mindre skadar etter uvêret. 

Hundrevis av husstander og fleire skular og barnehagar vart straumlause på Helgeland etter uvêret, hovudsakleg av tre som velta over straumlinjene.

I Lofoten reiv vinden ned eit ungdomshus på Kleppstad som var under oppføring.

 Observasjonar 

 Vind 
Lista under viser dei kraftigaste vindmålingane i landet under uvêret. Ikkje alle stadane, som på Nordvestlandet, vart rekna som ein del av området som fekk ekstremvêr, sidan kriteria her for å varsle ekstremvêr er annleis. 

 Stasjon Middelvind (m/s) Vindkast (m/s) Tidspunkt Myken  32  41  11. desember kl. 23-00 Helligvær  30  39   12. desember kl. 00-03 Røst  29  38  12. desember kl. 00-01 Nordøyan fyr  29  35  11. desember kl. 23-00 Kråkenes fyr  29  33  11. desember kl 12-13 Bodø  28  36  11. desember 19-22 Sklinna fyr  27  35  12. desember kl. 00-03 Svinøy fyr  27  32  11. desember kl. 12-13 Ona  26  37  11. desember kl. 13-16 Halten fyr  24  32  12. desember kl. 04-05 Skrova fyr  24  31  11. desember kl. 19-22 Buholmråsa fyr  23  31  12. desember 23-00 Vega  23  --  12. desember kl. 07 Namdalseid  23  --  12. desember kl. 07 Værnes  22  30  12. desember kl. 06-07 Sula  22  29  11. desember kl. 13-16 Veiholmen  22  28  11. desember kl. 13-16 Fruholmen fyr  22  27  12. desember 00-01 Bø i Vesterålen  22  27  12. desember kl. 01-04

 Nedbør 
Nedbøren er målt mellom kl. 07 den 11. desember og kl. 07 den 12. desember. 

 Stasjon Nedbør siste 12 timar 11. des. kl. 19(mm) Nedbør siste 12 timar 12, des. kl. 07(mm) Nedbør siste 24 timar 12. okt. kl. 07(mm) Fiplingvatn  10,8  41,7  52,5 Høylandet  6,3  45,7  52,0 Bodø  0,5  39,0  39,5 Takle  0,4   36,0  36,4 Værnes  3,4  30,6  34,0 Mjølfjell  --  --  33,1 Solvær  0,4  26,8  27,2 Kvamskogen  0,6  24,0  24,6 Finnøy i Hamarøy  21,0  2,5  23,5 Sortland  12,4  10,8  23,2

 Sjå òg 
 Ekstremvêr i Noreg

 Kjelder 

Mona
Kategori:Hendingar i 2005
Kategori:2005 i Noreg